3. ΑΝΑΓΚ.ΝΟΜΟΣ υπ’ αριθ.1653 της 20/23 Μαρτ.1939 Περί ιδρύσεως Λοιμοκαθαρτηρίου ζώων και τροποποιήσεως Νόμ. 6246. Άρθρ.1.-Προς έλεγχον της υγείας των ζώων, των νωπών κρεάτων και εν γένει τροφίμων ζωϊκής προελεύσεως των εκ της αλλοδαπής εισαγομένων πλην του κατά τον Νόμ. 6246 προβλεπομένου Λοιμοκαθαρτηρίου Ζώων εν Πειραιεί, ιδρύεται δια του παρόντος και έτερον Δημόσιον Λοιμοκαθαρτήριον Ζώων εις Ειδομένην. Ως προς τον χώρον και τον τρόπον ανεγέρσεως τούτου εφαρμόζονται αι διατάξεις του άρθρ.6 του παρόντος. Λοιμοκαθαρτήρια Ζώων 17.Θ.θ.2-3 Άρθρ.2.-Το μόνιμον προσωπικόν του Λοιμοκαθαρτηρίου τούτου απαρτίζεται: 1)Εκ του Διευθυντού του ιδρύματος επί βαθμώ Τμηματάρχου Α΄ τάξεως δυναμένου μετά πενταετή ευδόκιμον υπηρεσίαν εις τον βαθμόν τούτον να προαχθή εις Διευθυντήν Β΄. 2)Εξ ενός βοηθού. 3)Εξ ενός λογιστού. Αι οργανικαί θέσεις των λογιστών του Υπουργείου Γεωργίας αυξάνονται κατά μίαν επί  βαθμώ Υπουργικού γραφέως α΄ μέχρι και Εισηγητού. Ο λογιστής τυγχάνων μόνιμος δημόσιος υπάλληλος θέλει μισθοδοτείται εκ του δημοσίου ταμείου εις βάρος του Προϋπολογισμού του Κ.Τ.Γ.Κ. και Δ. κατά τα εν τω άρθρ.46 παρ.5 του Α.Ν. 574/1937 οριζόμενα. Εις την θέσην του διευθυντού και βοηθού τοποθετούνται δι’ αποφάσεως του Υπουργού Γεωργίας μετά γνώμην του Διοικητικού Συμβουλίου Κτηνίατροι διπλωματούχοι Ανωτέρας Κτηνιατρικής Σχολής εις εκείνην δε του λογιστού διπλωματούχοι Μέσων Εμπορικών Σχολών. Το μόνιμον προσωπικόν πλην του λογιστού λαμβάνεται εκ του υπηρετούντος προσωπικού του Υπουργείου Γεωργίας άνευ αυξήσεως του οργανικού αριθμού των θέσεων της Κτηνιατρικής υπηρεσίας. Ο λογιστής ως προς την προαγωγήν αυτού διέπεται υπό των εκάστοτε ισχυουσών διατάξεων δια τους λογιστάς αποφοίτων Μέσων Εμπορικών Σχολών της Υπηρεσίας Γεωργικών Οργανισμών και Ιδρυμάτων του Υπουργείου Γεωργίας. Δι αποφάσεως του Υπουργού της Γεωργίας μετά γνώμην του Διοικητικού Συμβουλίου του Κεντρικού Ταμείου Γεωργίας, Κτηνοτροφίας και Δασών προσλαμβάνεται παρά του Διευθυντού του ιδρύματος ημερομίσθιον βοηθητικόν και εργατικόν προσωπικόν αναλόγως των παρουσιαζομένων εκάστοτε αναγκών και επί ημερομισθίω κανονιζομένω δια της αυτής αποφάσεως. Άρθρ.3.-Δια Β.Δ/των εκδιδομένων προτάσει των επί της Γεωργίας και Οικονομικών Υπουργών,δύνανται να ιδρυθώσι και έτερα Λοιμοκαθαρτήρια Ζώων εις τόπους και χώρους, οίτινες θέλουσι καθορισθή δια των αυτών Β.Δ/των. Η Διεύθυνσις των Λοιμοκαθαρτηρίων τούτων ανατίθεται εις τους κατά τόπους Νομοκτηνιάτρους ή επαρχιακούς τοιούτους, αποσπωμένων εν ανάγκη και ετέρων Κτηνιάτρων εκ των εν τη υπηρεσία υπηρετούντων. Δι’ αποφάσεως του Υπουργού της Γεωργίας μετά γνώμην του Διοικητικού Συμβουλίου του Κεντρικού Ταμείου Γεωργίας Κτηνοτροφίας και Δασών δύναται να προσλαμβάνηται παρά των Διευθυντών των Λοιμοκαθαρτηρίων ημερομίσθιον βοηθητικόν και εργατικόν προσωπικόν αναλόγως των παρουσιαζομένων εκάστοτε αναγκών και επί ημερομισθίω κανονιζομένω δια της αυτής αποφάσεως. Άρθρ.4.-Πόροι του ιδρυομένου ή ιδρυθησομένων Λοιμοκαθαρτηρίων ορίζονται η υπό των ιδιοκτητών των εισαγομένων ζώων καταβαλλομένη αποζημίωσις δια την κτηνιατρικήν εξέτασιν ως και η δια τον ενσταυλισμόν και διατροφήν τοιαύτη. Αι ως άνω αποζημιώσεις καθορίζονται εκάστοτε δι’ αποφάσεων των επί της Γεωργίας και Οικονομικών Υπουργών και περιέρχονται ως έσοδον του Κεντρικού Ταμείου Γεωργίας, Κτηνοτροφίας και Δασών, όπερ καταβάλλει τας δαπάνας λειτουργίας, συντηρήσεως και ημερομισθίων των Λοιμοκαθαρτηρίων. Ο τρόπος της εισπράξεως αυτών κανονισθήσεται δια Β.Δ/τος εκδιδομένου προτάσει του επί της Γεωργίας Υπουργού. Άρθρ.5.-(Αντικαθίσταται το άρθρ. 7 του Νόμ. 6246). Άρθρ.6.-(Τροποποιείται η παρ. 1 του άρθρ. 8 του αυτού Νόμου). Άρθρ.7.-Η δαπάνη της αγοράς ή απαλλοτριώσεως του οικοπέδου εφ΄ ου θέλει ανεγερθή το Λοιμοκαθαρτήριον Πειραιώς ως και η απαιτουμένη δια την αγοράν ή απαλλοτρίωσιν των δια του παρόντος ιδρυομένων ή ιδρυθησομένων Λοιμοκαθαρτηρίων βαρύνη το Κεντρικόν Ταμείον Γεωργίας, Κτηνοτροφίας και Δασών. Άρθρ.8.-Δια Β.Δ/των εκδιδομένων προτάσει του Υπουργού της Γεωργίας κανονισθήσεται πάσα λεπτομέρεια δια την εκτέλεσιν του παρόντος. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, πάσα δε διάταξις αντικειμένη εις αυτόν καταργείται.